* עומר דמארי שיחק היום (שבת) 90 דקות ב-0:2 של אוסטריה וינה על וינר נוישטאט. החלוץ הישראלי בישל את השער השני של קבוצתו, בדקה ה-24.
* בן שהר שיחק 82 דקות בניצחון החוץ של וילם II 1:3 על הראקלס, נועלת הטבלה ההולנדית. וילם עלתה למקום ה-10 עם 15 נקודות ב-10 משחקים.
* סינטאיהו סלליך שיחק 35 דקות כמחליף במדי מאריבור, שניצחה 0:1 בחוץ את זאברץ' וחזרה למקום השני בליגה הסלובנית, מרחק שלוש נקודות מדומז'אלה המוליכה. מרקוס טבארס הברזילאי כבש בפנדל בדקה ה-70, דודו ביטון נכנס כמחליף בתוספת הזמן.
* עידן ויצמן שיחק 90 דקות בהרכב סימורג, שהביסה 0:4 את נועלת הטבלה אראז במסגרת המחזור התשיעי בליגה האזרית. סימורג מדורגת רביעית עם 13 נקודות, מרחק שתיים מהפסגה.
* רוברטו קולאוטי שיחק 90 דקות ואף ספג כרטיס צהוב כבר בדקה הראשונה. קבוצתו א.א.ק לרנקה סיימה ב-1:1 מול א.א.ל לימאסול בליגה הקפריסאית.
* גיא אסולין לא היה בסגל של מאיורקה, שניצחה 0:1 את סבאדל.
* דן מורי לא שותף ב-2:2 של ויטסה עם נאק ברדה בליגה ההולנדית.